На основу члана17став 4 Закона о одржавању стамбених зграда (“Службени лист ЦГ“, бр. 41/16 и 84/18), члана 38 став 1 тачка 2 а у вези са чланом 27 тачка 10 Закона о локалној самоуправи (“Службени лист ЦГ”, бр. 2/18, 34/19, 38/20, 50/22 и 84/22), члана 35 став 1 тачкa 2 и члана 38 став 1 Статута Општине Никшић (“Службени лист ЦГ-Општински прописи”, бр. 31/18 и 21/23), Скупштина општине Никшић, на сједници одржаној \_\_\_\_\_\_\_\_\_\_\_\_\_\_2023. године, донијела је

О Д Л У К У

о измјенама Одлуке о суфинансирању адаптације фасада и равних кровова стамбених зграда на територији општине Никшић

Члан 1

У називу Одлуке о суфинансирању адаптације фасада и равних кровова стамбених зграда на територији општине Никшић (“Службени лист ЦГ”-Општински прописи”, бр. 53/19 и 13/22) , ријеч “равних” брише се.

Члан 2

У члану 1 ријечи “ и равних” бришу се .

Члан 3

У члану 2а став 1 тачка 2 ријеч “равних” брише се.

Члан 4

Ова одлука ступа на снагу осмог дана од дана објављивања у “Службеном листу Црне Горе -Општински прописи”.

Број:01-030-

Никшић,\_\_\_\_\_\_\_\_\_\_\_\_2023. године

СКУПШТИНА ОПШТИНЕ НИКШИЋ

ПРЕДСЈЕДНИК

Немања Вуковић,с.р.

О Б Р А З Л О Ж Е Њ Е

Правни основ за израду Одлуке о измјенама и допунама Одлуке о суфинансирању адаптације фасада зграда на територији општине Никшић, садржан је у члану 17 став 4 Закона о одржавању стамбених зграда (“Службени лист ЦГ, бр.41/16,84/18), којим је прописано да средства за извођење радова редовног одржавања, нужних и хитних радова на заједничким дјеловима стамбене зграде и урбанистичке парцеле могу се обезбјеђивати и суфинансирањем са заинтересованим лицима, кредитирањем под повољним условима које може да обезбиједи јединица локалне самоуправе, и на други начин у складу са законом, члану 27 тачка 10 Закона о локалној самоуправи (“Службени лист ЦГ”, бр. /18, 34/19, 38/20, 50/22 и 84/22), којим је прописано да Општина у складу са законским и другим прописима уређује односе из области становања и стара се се о обезбјеђењу услова за одржавање стамбених зграда. Такође, чланом 35 став 1 тачка 2 и чланом 38 став 1 Статута општине Никшић (“Службени лист ЦГ”-Општински”, бр. 31/18 и 21/23), прописано је да Скупштина доноси Статут општине, пословник, одлуке, рјешења, закључкке, повеље, препоруке, планове, програме и друге акте.

Разлог доношења ове Одлуке, поред естетске функције је и заштита од пропадања заједничких просторија етажних власника као и обезбјеђивању бољих услова становања и пословања у стамбеним и стамбено-пословним зграда, а имајући у виду чињеницу да је знатан број зграда са крововима који захтијевају адаптацију, приступило се изради Одлуке.

**Из наведених разлога због проблема лошег стања кровова на једном дијелу зграда у општини, суфинансирање се проширује и на све кровове што је прописано чланом 1 и 2 Одлуке.**

Сходно наведеном, постојала је потреба за измјенама Одлуке.

За спровођење предложене Одлуке предвиђена су средства буџетом Општине Никшић, која су планирана Програмом уређења простора општине Никшић.

**СЕКРЕТАРИЈАТ ЗА УРЕЂЕЊЕ ПРОСТОРА И ЗАШТИТУ ЖИВОТНЕ СРЕДИНЕ**

**СЕКРЕТАР**

**Миланка Радуловић, дипл. инг.**